cyanic-selkie/wikianc huggingface dataset:
Erik Uddebom
Urheilu-ura
Erik Uddebom aloitti uransa kuulantyöntäjänä ja saavutti ensimmäisen mitalin Ruotsin mestaruuskisoissa 1954 Roland Nilssonin vielä voittaessa. Hän oli mukana saman vuoden Bernin EM-kisoissa päästen loppukilpailuun, jossa sijoitus oli 14. tuloksella 15,01 m. Tšekkoslovakian Jiří Skoblan voittaessa yli kaksi metriä paremmalla tuloksella. Seuraavana vuonna hän saavutti ensimmäisen Ruotsin mestaruutensa. Olympiavuonna 1956 Uddebom valittiin kuulan ja kiekon Ruotsin mestarina Melbournen kesäolympialaisiin, joissa hän eteni niin kuulassa kuin kiekossa loppukilpailuun. Kuulassa hänen loppusijoituksensa oli 6. tuloksella 16,65 m voiton mennessä Yhdysvaltain Parry O'Brienille tuloksella 18,57 m. Uddebom oli kisassa 3. paras eurooppalainen. Kiekonheitossa Uddebom oli loppukilpailun 14. tuloksella 48,28. Vuoden 1956 aikana Uddebom otti nimiinsä Nilssonilta Ruotsin kuulaennätyksen parantaen sitä vuoden aikana kolme kertaa tulokseen 16,72 m. Seuraavana vuonna hän paransi Ruotsin ennätystä vielä tulokseen 16,80 m. Seuraavasta vuodesta 1958 tulii Uddebomille heikompi vuosi, sillä Ruotsin mestaruuskisoissa hän jäi 3:ksi eikä ollut mukana Tukholman EM-kotikisoissa.
Brittiläiset Neitsytsaaret
Talous
Offshore-palvelut ovat toinen Brittiläisten Neitsytsaarten tulojen lähde. Pankkisalaisuudet ovat tiukkoja ja veroaste on matala, joten tuhannet ihmiset ovat tallettaneet sinne varoja. Saaria pidetäänkin niin sanottuna veroparatiisina. Saarilla on vuoden 2017 tilaston perusteella 417 000 aktiivista yritystä, noin 18 asukasta kohden. Saarten hallinto on kerännyt 1980-luvun puolivälistä maksua yhtiöiden perustamisesta.
Erik Uddebom
Urheilu-ura
Uddebomin ura jatkui heikomman vuoden 1958 jälkeen eli hän saavutti jälleen Ruotsin mestaruuden. Samana vuonna hän paransi Ruotsin ennätystä ylittäen 17 metriä tuloksella 17,09 m. Olympiavuoden aikana hän paransi edelleen ennätystä tulokseen 17,16 m, mutta Rooman olympialaisissa hän jäi karsintoihin tuloksella 16,31 cm eli lähes metriä heikommalla tuloksella kuin hänen ennätyksensä. Loppukilpailuun olisi päässyt puoli metriä paremmalla tuloksella. Kiekonheitossa hän ei myösään päässyt loppukilpailuun tuloksella 50,87 m. Kuulan olympiakulta meni Yhdysvaltain Bill Niederille tuloksella 19,68 cm. Myöhäissyksyllä 1960 hän otti nimiinsä Ruotsin kiekonheiton ennätyksen tuloksella 54,65 m, jolla hän paransi Roland Nilssonin nimissä vuodelta 1954 ollutta ennätystä 11 cm:llä. Kaudella 1961 Uddebom paransi edelleen Ruotsin kuulaennätystä tulokseen 17,41 m. Samana vuonna hän voitti Ruotsin mestaruuden lisäksi Pohjoismaiden mestaruuden tuloksella 16,96 m voittaen Suomen Jarmo Kunnaksen kuudella cm:llä. Lisäksi hän oli PM-kisoissa kiekossa kolmas. Kaudella 1962 hän menetti pitkästä aikaa Ruotsin mestaruuden häviten Bo Axelssonille. Samana vuonna hän paransi Ruotsin ennätystä vielä lukuihin 17,67 m, joka säilyi seuraavat neljä vuotta maan ennätyksenä. Vuonna 1964 Uddebom otti viimeisen Ruotsin mestaruutensa, joita hänelle kertyi uralla kaikkiaan kahdeksan. Kiekonheitossa mestaruuksia tuli kaikkiaan kaksi. Kiekonheitossa Uddebom edusti maataan vielä Budapestin EM-kisoissa syksyllä 1966, mutta ei päässyt loppukilpailuun. Useimmin, etenkin 1960-luvulla, hän oli kiekossa Ruotsin mestaruuskisoissa toinen Lars Haglundin voittaessa. Viimeinen Ruotsin mestaruusmitali tuli vuonna 1968, jolloin hän oli kiekossa kolmas. Tällöin hopeaa sai Ruotsin nouseva kiekonheittotähti Ricky Bruch.
Brittiläiset Neitsytsaaret
Talous
Maatalous oli Brittiläisten Neitsytsaarten tärkein ala 1970-luvulle saakka. Tärkein maatalouden haara on karjanhoito. Köyhän maaperän takia saarilla on vaikeuksia kasvattaa tarpeeksi ruokaa omaan tarpeeseensa. Kalastus on puolestaan kasvava sektori, ja tuoreesta kalasta on tullut merkittävä vientituote. Valmistusteollisuus on keskittynyt lähinnä rommiin, maaleihin ja rakennusmateriaaleihin.
Erik Uddebom
Urheilu-ura
Erik "Myggan" Uddebom oli urallaan mukana vuosina 1954-1968 kaikkiaan 47 maaottelussa. Suomi-Ruotsi -maaotteluissa hän oli kaikkiaan 11 kertaa, joissa hän otti kuusi voittoa. "Myggan" nimettiin vuonna yleisurheilun Stora Grabbariksi #191.
Uddebom kilpaili myös painonnostossa Hammarby IF:n riveissä. Hän voitti Ruotsin raskaan sarjan painnostomestaruuden vuosina 1963-1964. Myöhemmin hän on toiminut painonnostotuomarina.
Brittiläiset Neitsytsaaret
Liikenne
Brittiläisten Neitsytsaarten tärkein lentoasema on Terrance B. Lettsomen kansainvälinen lentoasema Beef Islandilla, josta on siltayhteys Tortolaan. Monet käyttävät myös Yhdysvaltain Neitsytsaarten isompaa Cyril E. Kingin lentoasemaa ja saapuvat Brittiläisille Neitsytsaarille lauttayhteydellä. Tortolalla on kaksi päävaltatietä ja useita sivuteitä. Virgin Gordalla, Anegadalla ja Jost Van Dykellä on myös tieverkosto.
Erik Uddebom
Urheilu-ura
Koulutukseltaan Uddebom on diplomi-insinööri (ruots. civil ingenjör). Ammattinsa mukaisissa töissä hän oli vuoteen 1980 asti.
Brittiläiset Neitsytsaaret
Väestö
Brittiläisillä Neitsytsaarilla asui vuonna 2017 Yhdistyneiden kansakuntien arvion mukaan 31 196 asukasta. Vuoden 2010 väestönlaskennan mukaan saarilla asui 28 054 ihmistä. Tortolalla asui 83 prosenttia, Virgin Gordalla 14 prosenttia ja sekä Anegadalla että Jost Van Dykellä prosentti ihmisistä. Lisäksi jonkin verran neitsytsaarelaisia asui muutamilla muilla saarilla ja risteilyaluksilla.
Brittiläisillä Neitsytsaarilla on oppivelvollisuus viidestä seitsemääntoista ikävuoteen. Lukutaito on 97 prosentilla väestöstä.
Ulkopuoliset (sarjakuvat)
Ulkopuoliset (eng. The Outsiders) on supersankaritiimi, joka esiintyy DC Comicsin julkaisemissa amerikkalaisissa sarjakuvissa. Ryhmä esiintyi ensimmäisen kerran tarinassa The Brave and the Bold #200 heinäkuussa 1983. Kuten nimestä voi päätellä, tiimi koostuu supersankareista, jotka eivät täytä "valtavirran" supersankariyhteisön eli Justice Leaguen normeja. Ulkopuolisilla on ollut useita erilaisia ​​inkarnaatioita. Ne perusti Batman, jonka siteet Oikeuden Puolustajiin olivat kiristyneet tuolloin, ja esitteli nyt klassisen kokoonpanon, johon kuuluivat Batman, Black Lightning, Metamorpho, Geo-Force, Katana, Halo ja Looker. Myöhemmin 2000-luvun alun sarjakuvien Outsidersin inkarnaatiota johtivat Nightwing ja Arsenal Teinititaanit -supersankariryhmän hajottua, ja se kuvasi tiimiä ennakoivana ryhmänä, joka metsästi superrikollisia. Joukkueen kolmatta inkarnaatiota varten Batman muuttaa joukkueen erityiseksi iskujoukkueeksi, johon kuuluvat klassiset jäsenet Katana ja Metamorpho sekä uusia värvättyjä, kuten Kissanainen ja Black Lightningin tytär Thunder. Batman R.I.P.:n tarinan jälkeen Alfred Pennyworth toimii Batmanin ohjeiden mukaan kootakseen joukkueen jälleen uudelleen, värväten uusia jäseniä ja lisää joukkueen alkuperäistä kokoonpanoa.
Brittiläiset Neitsytsaaret
Kulttuuri
Brittiläisten Neitsytsaarten kulttuuriin on sekoittunut piirteitä eurooppalaisesta, afrikkalaisesta ja karibialaisesta kulttuurista. Brittiläisillä ja Yhdysvaltojen Neitsytsaarilla on paljon yhteistä historiaa, ja niiden asukkaita kutsutaan toisinaan neitsytsaarelaisiksi. Brittiläisten Neitsytsaarten asukkaat haluavat kuitenkin korostaa maiden eroja, kuten omien saartensa rauhallista maalaiselämää, taloudellista hyvinvointia ja itsenäistä mutta ystävällistä luonnettaan.
Ulkopuoliset (sarjakuvat)
Toinen versio tiimistä tutulla kokoonpanolla esiteltiin lyhyesti Batman Incorporatedissa vuonna 2011 Batmanin organisaation black ops -osastona. DC:n vuoden 2011 uudelleenkäynnistyksen jälkeen uusi versio Ulkopuolisista esitellään Green Arrown sivuilla salaseurana, jota edustaa seitsemän aseteemaista klaania. Tämän inkarnaation jäseniä ovat Katana, Onyx ja useita uusia hahmoja. Alkuperäiset Ulkopuoliset palaavat jatkuvuuteen vuonna 2017 DC Rebirthin jälkeen jälleen Batmanin perustamana salaisena tiiminä; Batman elvyttää joukkueen uudella kokoonpanolla vuonna 2018. Black Lightning johtaa toista inkarnaatiota vuonna 2022.
Brittiläiset Neitsytsaaret
Kulttuuri
Saarten perinneruokiin kuuluvat maissijauhosta leivotut rieskat eli johnnycaket, herneet, riisi, tuore ja suolakala, lampaan- ja vuohenliha, bataatit ja keittobanaanit sekä monenlaiset keitot. Ruoka on voimakkaasti maustettua ja keitoissa on mykyjä. Muut karibialaiset ruoat sekä tuontieinekset ovat myös leviämässä saarille.
Ulkopuoliset (sarjakuvat)
The Outsiders ilmestyi ensimmäisen kerran erikoisliitteenä The Brave and the Bold -lehden viimeisessä numerossa (#200) vuonna 1983. Ryhmä sai oman sarjakuvansa, Batman and the Outsiders, joka debytoi elokuussa 1983. Sen loi ja kirjoitti alun perin Mike W. Barr ja kuvitti Jim Aparo (myöhemmin kuvittanut Alan Davis).
Brittiläiset Neitsytsaaret
Kulttuuri
Saarilla ilmestyy kaksi viikoittaista lehteä, ja siellä on yksityinen televisiokanava ja yksityisiä paikallisradioita. Kansainväliset televisioverkot ovat laajasti saatavilla. Lehdistönvapaus saarilla on hyvä, ja lehdet saavat vapaasti kritisoida hallitusta.
Ulkopuoliset (sarjakuvat)
Kun Batman lähti ryhmästä numerossa 32, nimi muutettiin The Adventures of the Outsidersiksi, ja se jatkui, kunnes se peruutettiin numerolla 46. Numero 38 sisälsi sarjan viimeisen alkuperäisen tarinan, koska numerot 39-46 olivat uusintapainos tarinoista seuralaissarjasta The Outsiders (1985). Tässä sarjassa oli jälleen alkuperäinen ryhmä, ja se painettiin Baxter-paperimuodossa, jota käytettiin sellaisissa nimikkeissä kuin The New Teen Titans (osa 2) ja Legion of Super-Heroes (osa 3). Se kesti 28 numeroa vuosilehtien ja erikoisnumeroiden lisäksi. Sarjaa julkaistiin alun perin rinnalla nimellä The Adventures of the Outsiders, ja se kertoi tapahtumista vuosi sarjan jälkeen. Lopulta tämän sarjan ensimmäiset numerot julkaistiin uudelleen The Adventures of the Outsiders -julkaisussa ennen kuin tämä nimike peruutettiin. Tämä otsikon elvytys vuonna 1993 kesti 25 numeroa ja sen kirjoitti Mike W. Barr, ja useimmat numerot oli piirtänyt Paul Pelletier.
Outsiders (vol. 3) ei liity lähes täysin edelliseen sarjaan. Se käynnistettiin vuonna 2003 uusilla jäsenillä, joista osa oli kuulunut Titaaneihin. Sarja peruttiin numerolla 50 ja käynnistettiin uudelleen nimellä Batman and the Outsiders (vol. 2), jossa on sekoitus nykyisiä ja uusia jäseniä. Marraskuussa 2007 kirjailija Chuck Dixon ja taiteilija Julian Lopez julkaisivat Outsidersin (osa 3) uudelleen nimellä Batman and the Outsiders (osa 2), jolloin Dark Knight otti tiimin hallintaansa "CheckOut"-crossoverin ja Checkmate-pelin jälkeen.
Brittiläiset Neitsytsaaret
Urheilu
Brittiläiset Neitsytsaaret on osallistunut olympialaisiin vuodesta 1984.
Silosalava
thumb|200px|Salava. Silosalava eli salava eli piilipuu (Salix euxina) on pajujen laajaan sukuun kuuluva puu.
Silosalava kasvaa luonnonvaraisena Turkissa ja Kaukasiassa. Suomessa se on luultavasti tuontipuu, jota on istutettu pihoille, puistoihin ja puutarhoihin. Tunnettuja salavalajikkeita on esimerkiksi terijoensalava (’Bullata’).
Helsingin Kruununhaan Kirjapuistossa, Kirjatyöntekijänkatu 12 kohdalla kasvaa kenties Suomen vanhimpiin kuuluva salava. Tämä puu suojeltiin jo vuonna 1924. Puu on luultavasti istutettu 1830-luvulla.
Risteymiä
Silosalava voi risteytyä useiden pajulajien kanssa ja tuottaa ainakin seuraavat risteymälajit:
Keith Klohn
Keith Daniel Klohn on yhdysvaltalainen animaattori, joka on erikoistunut efektien animointiin. Hän sai Annie-ehdokkuuden vuonna 2007 elokuvasta Autot parhaasta animaatioefektistä.
Gunnar Björling
Gunnar Olof Björling (31. toukokuuta 1887 Helsinki – 11. heinäkuuta 1960 Helsinki) oli suomenruotsalainen kirjailija. Hän oli 1920-luvun suomenruotsalaisen runouden keskushahmoja Edith Södergranin, Elmer Diktoniuksen ja Rabbe Enckellin ohella.
Jason Robards
Jason Nelson Robards, Jr. (26. heinäkuuta 1922 – 26. joulukuuta 2000) oli yhdysvaltalainen näyttelijä. Hän voitti vuosina 1976 ja 1977 Parhaan miessivuosan Oscar-palkinnon rooleista elokuvissa Presidentin miehet ja Muistojeni Julia.
Gunnar Björling
Runoissaan ja aforismeissaan Björling edustaa henkisen valppauden ja jäntevyyden vaatimusta. Vapaarytmisissä, usein lyhyissä runoissaan hän mielellään jättää lauseet kesken tähdentääkseen runon ”avointa” luonnetta. Yksi hänen runoutensa kantavia voimia on eettinen ajattelu. Toinen on länsi-itämaiseen perinteeseen yhtyvä näkemys ilmiöitten ykseydestä elämän tapahtumissa, hetkestä hetkeen. Joskus hänen runonsa jäävät salakieleksi, mikä on antanut hänelle vaikeatajuisen runoilijan maineen.
Jason Robards
Robards tunnettiin myös televisiosta ja näyttämöltä, varsinkin Eugene O'Neillin töistä; hän oli kahdeksankertainen Tony-ehdokas (-voittaja 1959) ja vuoden 1988 Emmy-palkittu.
Gunnar Björling
Elämä ja ura
Björlingin isä oli postivirkamies. Lapsuuden ja nuoruuden ympäristöt olivat Viipuri ja Helsinki, kesäisin Kangasala. Lukuvuoden 1901–1902 Björling kävi Haminan kadettikoulua. Hän tähtäsi aluksi opettajanuralle ja opiskeli Helsingin yliopistossa pääaineenaan filosofia. Hänen opettajallaan Edvard Westermarckilla oli suuri vaikutus hänen ajattelutapaansa. Björling valmistui filosofian kandidaatiksi 1915. Hänen pro gradu -työnsä käsitteli omaatuntoa ja sen merkitystä. Opintojensa jälkeen Björling toimi vapaana kirjailijana. Hänen taloudellinen tilanteensa oli heikko, ja hän sai apurahoja vasta vanhoilla päivillään.
Jason Robards
Robards oli neljästi naimisissa, ja hänellä oli kuusi lasta. Hänet palkittiin National Medal of Artsilla vuonna 1997. Hän kuoli keuhkosyöpään Connecticutissa 78-vuotiaana.
Gunnar Björling
Elämä ja ura
Björling asui Helsingin Kaivopuistossa vaatimattomassa saunasta kunnostetussa asunnossa. Asunto tuhoutui jatkosodan lopulla pommituksissa, ja samalla tuhoutui kaikki Björlingin kirjallinen aineisto ja arkisto. Myöhempi aineisto on taltioituna Åbo Akademin kirjastossa.
Björling oli avoimesti homoseksuaali, mikä ei ainakaan vähentänyt häneen kohdistunutta syrjintää ja väheksyntää. Harri Nordell kirjoittaa: ”– – pilkka oli säälimätöntä, eikä päivänkritiikki, jos sitä edes oli, suostunut ymmärtämään täysin omalakisen, dadaistisen ja ekspressionistisen Björlingin runouden arvoa.” Pilkkaajiin kuului aikakauden vaikutusvaltainen kriitikko Hagar Olssonkin.
Pohjois-Suomen Rautatieharrastajat
thumb|250px|Pohjois-Suomen Rautatieharrastajien lättähattujuna VR:n varikkoalueella Oulussa Pohjois-Suomen Rautatieharrastajat ry eli lyhyemmin PoRha on suomalainen rautatieliikennekerho, jonka kotipaikka on Oulu. Yhdistys omistaa kaksi Dm7-kiskobussia eli lättähattua, yhden Dm7-junan EFiab-sarjan liitevaunun, sähköradan huoltovaunun, rata-auton, kaksi moottoriresiinaa sekä Valmet-laituriauton. Yhdistyksellä on Trafin myöntämä liikennöintilupa koko Suomen rataverkolle. Elokuussa 2000 perustetun yhdistyksen toiminta keskittyy rautatie- ja pienoisrautatieharrastuksen kehittämiseen ja ylläpitoon sekä rautatiehistoriallisen esineistön, perinteiden ja kulttuurin taltiointiin. Näiden lisäksi yhdistys keskittää voimansa omistamansa rautatiekaluston säilyttämiseen, kunnossapitoon sekä kalustolla järjestettäviin jäsen-, yleisö- sekä tilausmatkoihin. Näiden lisäksi yhdistys ylläpitää myös rautatieliikennearkistoa sekä harjoittaa näyttelytoimintaa. Yhdistyksellä on myös oma pienoisrautatie.
Gunnar Björling
Elämä ja ura
Ensiesiintymisensä runoilijana Björling teki 35-vuotiaana kokoelmalla Vilande dag (1922). Sitä oli edeltänyt monivuotinen opiskeluvaihe, ja siinä näkyi tekijän suuntautuminen eettisiin ja filosofisiin elämänongelmiin. 1930-luvun alussa hän joutui itse kustantamaan nousukautensa viisi suurta kokoelmaa. Björlingiä on kutsuttu aikanaan myös Pohjolan ainoaksi dadaistiksi, mihin antoi aihetta kokoelma Kiri-ra! (1930). Björling ja Rabbe Enckell olivat Peter Sandelinin esikuvia.
Suomennettu tuotanto
Tuomas Anhavan suomennoksia on kokoelmissa: Ainoa kokonaisena suomennettu kokoelma:
Joshua Angrist
Joshua David Angrist (s. 18. syyskuuta 1960) on israelilais-yhdysvaltalainen taloustieteilijä ja Fordin taloustieteen professori Massachusetts Institute of Technologyssä.
Hän kuulu maailman tunnustetuimpien taloustieteilijöiden joukkoon työn taloustieteen, kaupunkitaloustieteen ja koulutuksen taloustieteen aloilla. Hänet tunnetaan kvasikokeellisten tutkimusasetelmien ja erityisesti instrumenttimuuttujien käyttämisestä talouspolitiikan vaikutusten arvioinnissa. Angrist sai yhdessä Guido Imbensin kanssa taloustieteen Nobelin vuonna 2021 "heidän metodologisesta panoksestaan ​​syy-seuraussuhteiden analysointiin".
Edward Lear
thumb|Edward Lear (1870). thumb|Learin maalaama [[fasaani.]] thumb|Learin tyylinäyte limerikistä ja siihen liittyvästä piirroksesta. Edward Lear (12. toukokuuta 1812 Highgate – 29. tammikuuta 1888 San Remo, Italia) oli brittiläinen taiteilija, kuvittaja ja runoilija. Hänet tunnetaan erityisesti nonsense-runoista ja limerikeistä.
Lear syntyi Highgatessa, eräässä Lontoon esikaupungissa, 20-lapsisen perheen nuorimmaksi. Hänen vanhempansa olivat lontoolainen pörssimeklari Jeremiah Lear ja Ann Clark Skerritt. Viidentoista ikäisenä hän muutti yhden sisaruksensa kanssa omaan asuntoonsa. Lear aloitti työskentelyn kuvittajana ja hänen ensimmäinen julkaisunsa, 19 vuoden iässä, oli Illustrations of the Family of Psittacidae, or Parrots. Hän myi osan teoksen maalauksista rahapulassa John Gouldille. Maalaukset saivat hyvän vastaanoton ja niitä verrattiin John James Auduboniin. Hän jatkoi maalaamista koko elämänsä ajan. Learin haaveena oli kuvittaa Alfred Tennysonin runoja; lopulta hieman ennen hänen kuolemaansa julkaistiin pieni painos, mutta hänen haaveensa eivät koskaan toteutuneet.
Learilla ei ollut koskaan kovin hyvä terveys. Seitsemänvuotiaana hänelle puhkesi epilepsia, myöhemmin hänellä oli keuhko- ja hengityselinsairauksia. Vanhemmalla iällä häntä vaivasi myös osittainen sokeus.
Vuonna 1846 hän julkaisi limerikkejä sisältävän kirjan nimeltä A Book of Nonsense (suom. Hölynpölykirja), josta otettiin kolme painosta. Vuonna 1865 julkaistiin The History of the Seven Families of the Lake Pipple-Popple ja vuonna 1867 hänen kuuluisin nonsense-teoksensa, The Owl and the Pussycat.
Suomeksi Learin tuotannosta on julkaistu Mielikuvituksellinen matka maailman ympäri (1980) ja Hölynpölykirja (2016).
Mikkel Damsgaard
Mikkel Krogh Damsgaard (s. 3. heinäkuuta 2000 Jyllinge) on tanskalainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Brentfordia. Hän on pelannut Tanskan maajoukkueessa marraskuusta 2020 alkaen.
Damsgaard edusti kotimaassaan Nordsjællandia, jonka junioreista hän nousi Tanskan Superliigassa pelaavaan edustusjoukkueeseen kaudella 2017–2018. Hän pelasi kolmen kauden aikana Superliigassa 84 ottelua ja teki niissä 13 maalia. Syyskuussa 2020 hän siirtyi italialaisseura Sampdoriaan. Hän pelasi kaudella 2020–2021 Serie A:ssa 35 ottelua, joista 18 ottelua avauskokoonpanossa. Hän teki kauden aikana kaksi maalia: lokakuussa Laziota ja joulukuussa Crotonea vastaan. Kaudella 2021–2022 hän oli reisiongelmien vuoksi poissa kentiltä lokakuusta huhtikuuhun ja pelasi vain 11 liigaottelua, joista kuusi ottelua avauskokoonpanossa.
Damsgaard siirtyi elokuussa 2022 Englannin Valioliigassa pelaavaan Brentfordiin. Hän pelasi kaudella 2022–2023 Valioliigassa 26 ottelua, joissa yhdeksän kertaa avauskokoonpanossa.
Damsgaard pelasi Tanskan alle 18-, alle 19- ja alle 21-vuotiaiden maajoukkueissa. Hän pelasi Tanskan A-maajoukkueessa ensimmäisen kerran marraskuussa 2020 ystävyysottelussa Ruotsia vastaan. Toisessa maaottelussaan, MM-karsinnassa Moldovaa vastaan maaliskuussa 2021 hän teki kaksi maalia. Ennen kesän 2021 EM-kilpailuja hän pelasi vielä kymmenisen minuuttia ystävyysottelussa Saksaa vastaan. EM-turnauksen alkulohkossa hän pelasi avauskokoonpanossa toisessa ottelussa Belgiaa ja kolmannessa ottelussa Venäjää vastaan. Jälkimmäisessä ottelussa hän teki ottelun ensimmäisen maalin vastaan Tanskan voittaessa 4–1. Myös kolmessa seuraavassa EM-turnauksen ottelussa hän pelasi avauskokoonpanossa ja syötti neljännesvälierässä Walesia vastaan Tanskan neljästä maalista yhden sekä teki välierässä Englantia vastaan suoraan vapaapotkusta 1–0-johtomaalin, joka ei kuitenkaan vienyt Tanskaa voittoon. MM-kilpailuissa 2022 Damsgaard pelasi avauskokoonpanossa yhden ottelun ja tuli vaihdosta kentälle kahdessa muussa. Hän on pelannut toukokuun 2023 loppuun mennessä 23 maaottelua ja tehnyt niissä neljä maalia.
Sweden Rock Festival
thumb|Sweden Rock 2008 Sweden Rock Festival on vuosittainen Sölvesborgissa järjestettävä rock- ja metallimusiikkiin keskittyvä festivaali. Se on järjestetty vuodesta 1992 ja nykyisessä muodossaan vuodesta 1999.
Ensimmäisenä vuonnaan festivaali oli nimeltään Sommarfestivalen ja se järjestettiin Olofströmin kunnassa. Seuraavan viiden vuoden ajan festivaali järjestettiin Karlshamnissa nimellä Karlshamn Rock festival. Vuonna 1998 festivaali siirtyi nykyiselle paikalleen Sölvesborgiin. Vuodesta 2007 eteenpäin festivaali on kestänyt neljä päivää, joiden aikana on esiintynyt noin 70 yhtyettä. Esiintymässä on lähinnä hardrock- ja heavymetal-yhtyeitä menneiltä vuosikymmeniltä.
Vuosina 2020 ja 2021 festivaalia ei voitu järjestää koronapandemian vuoksi.
American Eagle Outfitters
American Eagle Outfitters, myös American Eagle, on yhdysvaltalainen vaateketju, joka myy vaatteita, asusteita, hygieniatuotteita, ja jalkineita maan laajuisesti. Yrityksen perustivat vuonna 1977 veljekset Jerry ja Mark Silverman Retail Ventures, Inc. -holdingyhtiön tytäryrityksenä osana Silvermans Menswear, Inc:iä. Silvermanin veljekset myivät omistuksensa yrityksessä vuonna 1991 Jacob Pricelle. Yhtiö listattiin vuonna 1994 NASDAQ-markkinalle. Nykyisin yhtiö on listattu New Yorkin pörssiin (tickeri AEO). American Eagle myy suurta valikoimaa brändituotteita, kuten farkkuja, poolopaitoja, T-paitoja, toppeja, alusasuja, ulkoiluvaatteita, urheiluvaatteita, uimapukuja ja asusteita. American Eagle Outfitters omistaa myös Aerie-vaatemerkin ja myy urheiluasuja Tailgate tuotemerkillä ja premiumluokan miesten vaatteita Todd Snyder New York brändin alla. pienoiskuva|vasen|Yrityksen myymälän sisäänkäynti kauppakeskuksessa pienoiskuva|vasen|American Eagle Outfittersin myymälä [[Manilassa, Filippiineillä.]] pienoiskuva|vasen|Aerie by American Eagle -myymälä Pittsburgissa. Yrityksen kohderyhmää ovat nuoret miehet ja naiset, kuten yliopiston tai keskiasteen opiskelijat, mutta myös aikuiset käyttävät brändin tuotteita. Vuonna 2020 sillä oli 940 American Eagle Outfitters myymälää, 148 Aerie-brändin omaa myymälää, 5 Tailgate ja 2 Todd Snyder myymälää. Myymälöistä suurin osa on Yhdysvalloissa, minkä lisäksi noin 100 oli Kanadassa, 44 Meksikossa ja 9 Hongkongissa (helmikuussa 2020). Vuonna 1977 ensimmäinen American Eagle Outfitters myymälä avasi ovensa Twelve Oaks Mall -kauppakeskuksessa Novissa, Michiganissa.
Oka (täsmennyssivu)
Oka voi tarkoittaa ainakin seuraavia asioita:
Barenaked Ladies
thumb|Barenaked Ladies|right Barenaked Ladies (usein lyhennetty BNL tai toisinaan BnL) on kanadalainen vaihtoehtorock -yhtye, jonka tällä hetkellä muodostavat Jim Creeggan, Kevin Hearn, Ed Robertson ja Tyler Stewart. Yhtyeeseen kuuluivat ennen myös Jimin veli Andy Creeggan sekä perustajajäsen Steven Page, joka lähti yhtyeestä 2009 edistääkseen soolouraansa. Yhtyeen syntypaikka on Scarborough, Ontario. Barenaked Ladiesin tunnetuimpia kappaleita ovat "One Week", "Pinch Me", "If I Had $1000000", "Brian Wilson", sekä Rillit huurussa -sitcomin tunnusmusiikki. Yhtyeen tavaramerkkejä esiintyessään ovat humoristinen kiusoittelu laulujen välillä ja improvisoidut "rap-biisit" ja laulut.
Alkuhetket
Barenaked Ladies oli aluksi Ed Robertsonin ja Steven Pagen duo. Molemmat kävivät Churchill Heights -nimistä koulua. Robertson oli vasta neljännellä luokalla, ja Page kävi viidettä luokkaa. He eivät olleet ystäviä ennen kuin kohtasivat toisensa Peter Gabrielin keikalla, Harvey's -nimisessä ravintolassa. He alkoivat jutella ja huomasivat omaavansa monia yhteisiä kiinnostuksen kohteita. Heistä tuli ystäviä, ja he kävivät yhdessä Bob Dylanin konsertissa (G.E. Smithin aikaan). Robertson kuvaili keikkaa kamalaksi ja tylsäksi. He alkoivat viihdyttää toisiaan, esittivät olevansa rock-kriitikkoja ja keksivät kommentteja Dylanin yhtyeestä. He myös miettivät erilaisia yhtyeiden nimiä, joista yksi oli "Barenaked Ladies".
Näihin aikoihin Robertsonin oli tarkoitus esiintyä oman cover-yhtyeensä kanssa eräänlaisessa "yhtyeiden kamppailussa" Nathan Phillips Squarella. Yhtye kuitenkin hajosi ja unohti esiintymisen. Kun Robertson sai puhelinsoiton, jossa haluttiin saada vahvistus esiintymisestä, viikkoa ennen show’ta, hän improvisoi ja sanoi yhtyeen nimen muuttuneen ja olevan nykyään "Barenaked Ladies". Tämän jälkeen Robertson soitti ystävälleen Stevenille ja kysyi haluaisiko tämä soittaa hänen kanssaan.
Robertson ja Page esiintyivät lokakuun 1. päivänä vuonna 1988, mutta eivät kilpailumielessä. Show meni hyvin, ja heidät pyydettiin lämmittelemään tunnettua paikallista yhtyettä nimeltä The Razorbacks tulevana viikonloppuna Horseshoe Tavernissa. Pojat kuitenkin jättivät sovitut harjoitukset väliin ja improvisoivat keikkasettinsä paikan päällä. Tämä ennakoi tulevaa Barenaked Ladiesin tavaramerkkiä, jonka yhtenä osana on keikalla improvisoidut laulut.
He jatkoivat keikkailua ja alkoivat myös kirjoittaa omia laulujaan. Barenaked Ladiesin ensimmäinen nauha Buck Naked, joka julkaistiin vuonna 1989, oli nauhoitettu kellareissa ja makuuhuoneissa.
Barenaked Lunch (tunnetaan myös nimellä Pink Tape) julkaistiin 1990, ja tällä kertaa mukana olivat myös veljekset Jim ja Andy Creeggan. Nauha oli masteroitu väärin ja soi liian nopeasti. Molemmista (Buck Naked ja Barenaked Lunch) on tullut keräilyharvinaisuuksia, sillä niistä on tehty vain muutama kopio.
Kuuden kuukauden jälkeen Andy lähti vaihto-oppilaaksi Ecuadoriin. Tämä jätti yhtyeen rumpalin paikan tyhjäksi. Soittaessaan Bucker's-festivaalilla kesällä 1990 yhtye tapasi rumpalin nimeltä Tyler Stewart, joka tuli Andyn tilalle. Andyn ollessa poissa yhtye sai osakseen huomiota voittamalla samana vuonna kanadalaisen YTV:n saavutus-palkinnon. Andy tuli takaisin vuoden 1991 alussa ja huomasi Tylerin ottaneen hänen paikkansa. Tämä huolestutti Andya, mutta hän jatkoi kuitenkin yhtyeessä soittamalla koskettimia.
Aikainen suosio Kanadassa
Silloisen kokoonpanon ensimmäinen julkaisu oli vuonna 1991 ilmestynyt demo nimeltä Yellow Tape. Yhtye kulutti siihen 2 000–3 000 dollaria ja lähetti kopion kaikille Kanadan levy-yhtiöille. Kaikki kuitenkin torjuivat heidät. Yhtye päätti myydä kopiota keikoillaan ja he huomasivat sen myyvän hyvin. Sanan levitessä yhtyeestä ihmiset alkoivat kysellä kasettia paikallisista kaupoista. Kaupat pyysivät yhtyeeltä kopioita nauhasta, ja demosta tuli kaupallinen julkaisu. Kaupat levittivät sanomaa yhtyeestä, ja yhtyeen demosta tuli ensimmäinen indie -julkaisu yhtyeeltä. joka on saavuttanut platinamyynnin rajan (10 000 kpl) Kanadassa.
Ensimmäiset albumit
Barenaked Ladiesin ensimmäinen kokonainen albumi, kovasti odotettu Gordon, ilmestyi vuonna 1992 ja oli suurmenestys Kanadassa. Albumi sisälsi joitakin yhtyeen tunnetuimpia kappaleita, kuten "Enid", "Be My Yoko Ono" ja "Brian Wilson" (nimi tulee Beach Boy Brian Wilsonin mukaan). Yhtyeen paistatellessa suosiossa Kanadassa, alettiin myös Yhdysvalloissa kiinnostua yhtyeestä.
Vuonna 1993 yhtye osoitti kunnioitustaan tekemällä tunnusmusiikin kanadalaiselle komediasarjalle nimeltä Royal Canadian Air Farce.
Vuonna 1994 julkaistu BNL:n toinen albumi Maybe You Should Drive menestyi huomattavasti huonommin kanadalaisen yleisön parissa. Yhtye yritti menestyä Yhdysvalloissa, mutta kiertue epäonnistui ja yhtye menetti rahaa huolimatta esiintymisestä Late Night with Conan O'Brienissa. Ennen seuraavaa albumia Andy Creeggan päätti lähteä yhtyeestä.
Barenaked Ladies julkaisi kolmannen albuminsa Born on a Pirate Ship kvartettina vuonna 1996. Yhtye esiintyi omana itsenään yhdessä Beverly Hills 90210 -jaksossa. Vuonna 1997 yhtye lähti kiertueelle mukanaan Kevin Hearn. Hearn oli alustavasti otettu mukaan soittamaan koskettimia vain tämän kiertueen ajaksi, mutta palkattiin kuitenkin yhtyeen täysipäiväiseksi jäseneksi. Yhtye nauhoitti ja julkaisi ensimmäisen livealbuminsa nimeltä Rock Spectacle, joka myi kultaa Yhdysvalloissa. Tämän myötä yhtye tiesi, että heidän seuraava albuminsa voisi olla heidän mahdollisuutensa saada kunnolla julkisuutta Yhdysvalloissa.
Läpimurto Yhdysvalloissa
He olivat oikeassa, sillä heidän seuraavasta, vuonna 1998 julkaistusta albumista Stunt tuli heidän suurin menestyksensä. Kun albumi julkaistiin, Kevin Hearnille todettiin leukemia. Lopulta hänelle tehtiin luuydinsiirto, ja hän vietti useita kuukausia Toronton sairaalassa toipumassa. Tällä välin koskettimissa tuurasivat Chris Brown ja Greg Kurstin. Hearnin toivuttua yhtyettä pyydettiin soittamaan TV-yhtiö FOXin Tv-sarjan King of The Hillin soundtrackilla. Barenaked Ladies nauhoitti myös tunnarin PBS:sän lastenohjelmalle nimeltä Seven Little Monsters.
Maroon ilmestyi vuonna 2000, jokseenkin vähemmällä suosiolla kuin Stunt. Vuonna 2001 yhtye julkaisi kokoelma-albumin nimeltä: Disc One: All Their Greatest Hits 1991 - 2001. Kokoelma sisältää 15 singleä.
Everything to Everyone julkaistiin 21. päivä lokakuuta 2003. Ensimmäinen single albumilta oli "Another Postcard (Chimps)". Toinen single "Testing 1, 2, 3" sai huomiota videon avulla, sillä kappaleesta ei tehty yksittäistä julkaisua. Albumi menestyi kuitenkin huonoiten yhtyeen uran aikana huolimatta positiivisista arvosteluista. Julkaisun myötä Barenaked Ladiesin sopimus Reprise Recordsin kanssa täyttyi, mutta yhtye ei tehnyt uutta sopimusta. Tämä teki yhtyeestä itsenäisen ensimmäistä kertaa sitten vuoden 1992.
Takaisin itsenäiseksi
Barenaked Ladiesin seuraava albumi Barenaked for the Holidays julkaistiin lokakuun viidentenä päivä vuonna 2004. Albumi oli yhtyeen ensimmäinen itsenäinen julkaisu sitten "Yellow Tape" -demon jälkeen.
Samana vuonna Barenaked Ladies siirtyi studioon. Heillä oli nauhoitettavana 29 kappaletta. Marras- ja joulukuussa yhtye kuitenkin poistui studiosta kiertueelle.
Julkaisut
Aikaisemmat albumit
Ensisijaiset albumit
Toissijaiset albumit
Livealbumit
Filosofian köyhyys ja rikkaus
Filosofian köyhyys ja rikkaus: Nykyfilosofian kartoitusta on vuonna 2001 ilmestynyt kokoelma Jaakko Hintikan kirjoituksia. Kirjan julkaisija on Art House ja teoksen ovat toimittaneet Janne Hiipakka ja Risto Vilkko.
Denaturoituminen
thumb|right|200px|[[Kananmunassa proteiinit denaturoituvat palautumattomasti korkeassa lämpötilassa, kun sitä paistetaan.]] Denaturoituminen (latinan sanoista "de natura", "pois luonnosta") on biokemian käsite, jolla tarkoitetaan nukleiinihapon tai proteiinin kvaternaari-, sekundaari- tai tertiäärirakenteen tuhoutumista, jonka seurauksena proteiini menettää biologisen toimintakykynsä. Denaturoituminen voi olla palautuvaa tai palautumatonta. Denaturoitumisen voivat aiheuttaa muun muassa lämpöenergia, alkoholit, raskasmetallit ja hapot sekä emäkset. Proteiinit voivat myös denaturoitua voimakkaan ravistelun tai vispauksen johdosta. Esimerkiksi marengin valmistuksessa kananmunan valkuaista vispattaessa proteiinit denaturoituvat ja muuttuvat vaahdoksi.
Deoksiribonukleiinihapon eli DNA:n denaturoitumisella tarkoitetaan sen kaksoisjuosteen avautumista.
Tuuni Partti
Tuuni Monika Partti (o.s. Länsman, s. 8. toukokuuta 1975 Inari ) on saamelainen muusikko, joka tunnetaan vuonna 1982 perustetusta Angelit-yhtyeestä yhdessä sisarensa Ursula Länsmanin kanssa. He olivat ensimmäistä kertaa julkisuudessa jo vuonna 1979, kun Elina Karjalainen kirjoitti syrjäisessä Angelin kylässä asuvista sisaruksista jutun Suomen Kuvalehteen YK:n kansainvälisen Lapsen vuoden johdosta. Samana vuonna Länsmanin sisarukset esiintyivät myös TV2:n sekä Japanin television ohjelmissa.
Partti aloitti uransa musiikin parissa 1982, jolloin inarilaisista lapsista koottu ryhmä esiintyi Utsjoella järjestetyssä Saamelaisnuorten taidetapahtumassa. Vuonna 1987 se julkaisi Angel nuorat -nimisenä saamenkielisiä joululauluja sisältäneen kasetin yhdessä norjalaisen Mari Boinen kanssa. Ryhmästä muodostui lopulta trio Angelin tytöt, johon Ursula ja Tuuni Länsmanin lisäksi kuului Ulla Pirttijärvi.
Tuuni Partti asuu nykyään Helsingissä ja työskentelee lastenhoitajana kunnallisessa päiväkodissa.
Pim Verbeek
Pim Verbeek (12. maaliskuuta 1956 Rotterdam – 28. marraskuuta 2019 ) oli alankomaalainen jalkapallovalmentaja ja -pelaaja.
Ura
Peliuransa jälkeen Verbeek on tehnyt pitkän ja värikkään uran valmentajana. Hän aloitti 1981 Sparta Rotterdamin päävalmentajana vain 25-vuotiaana. Ura ei saanut tulta alleen, vaikka Verbeek toimikin 1989–1991 Feyenoordin päävalmentajan yhdessä ruotsalaisen Gunder Bengtssonin kanssa. Tuona aikana seura voitti vain yhden Alankomaiden Cupin mestaruuden.
Valmennettuaan Alankomaiden lisäksi myös Japanissa Verbeek siirtyi vuonna 2000 Guus Hiddinkin apuvalmentajaksi Etelä-Korean jalkapallomaajoukkueeseen. Yhdessä Hiddinkin kanssa hän oli luotsaamassa toisen isäntämaan historiallisesti neljänneksi MM-kisoissa 2002. Menestyskisojen jälkeen Verbeek palasi Alankomaihin PSV Eindhovenin reservijoukkueen valmentajaksi.
2003 Verbeek luotsasi japanilaisseura Kyoto Purple Sangaa ja seuraavana vuonna lyhyen aikaa Alankomaiden Antillien jalkapallomaajoukkuetta. Marraskuusta 2004 huhtikuuhun 2005 Verbeek toimi maanmiehensä Dick Advocaatin apuvalmentajana saksalaisseura Borussia Mönchengladbachissa.
Lokakuussa 2005 Verbeek palasi Etelä-Koreaan, tällä kertaa maajoukkuevalmentaja-Advocaatin apulaiseksi. Kun joukkue jäi lohkovaiheeseen MM-kisoissa 2006, Advocaat erosi ja Verbeek nousi maajoukkueen päävalmentajan tehtäviin. Hän jätti Etelä-Korean vuoden 2007 Aasian-mestaruuskilpailujen jälkeen.
Joulukuussa 2007 Verbeek palkattiin Australian maajoukkueen valmentajaksi tavoitteena johtaa maa vuoden 2010 MM-kisoihin. Verbeek onnistui tavoitteessaan ja Australia varmisti lopputurnauspaikkansa jo kesäkuussa 2009. Maaliskuussa 2010 hän ilmoitti jättävänsä Australian maajoukkueen MM-kisojen jälkeen. Huhtikuussa 2010 uutisoitiin, että Verbeek siirtyy MM-kisojen jälkeen Marokon jalkapalloliiton palvelukseen. Hän tulee vastaamaan olympiajoukkueen sekä alle 17- ja 19 -vuotiaiden maajoukkueiden valmennuksesta. Verbeek päätti uransa Australian päävalmentajana MM-alkulohkon kolmanteen sijaan. Kisat 4–0 murskatappiolla Saksalle aloittanut Australia pelasi tasan Ghanan kanssa ja voitti päätösottelussa Serbian 2–1.
Verbeek luotsasi Marokon joukkuetta Lontoon olympialaisissa 2012, joissa Marokko pelasi alkulohkossaan tasan Hondurasia ja Espanjaa vastaan sekä hävisi Japanille. Näin joukkueen pelit päättyivät lohkovaiheeseen. Hän jätti Marokon kesällä 2014 sopimuksensa umpeuduttua. Marraskuussa 2015 Verbeekistä tuli Sparta Rotterdamin tekninen johtaja.
Marraskuussa 2016 Verbeek palasi valmennustehtäviin tehtyään sopimuksen Omanin jalkapallomaajoukkueen päävalmentajan tehtävistä. Hän aloitti valmentajana tammikuussa 2017. Verbeek luotsasi Omanin Aasian mestaruusturnaukseen 2019. Lopputurnauksessa Oman selvitti historiansa ensimmäistä kertaa tiensä jatkoon lohkovaiheesta. Oman hävisi pudotuspelien ensimmäisellä kierroksella Iranille 2–0. Turnauksen jälkeen Verbeek ilmoitti jättävänsä tehtävänsä ja lopettavansa valmennusuransa.
Verbeek kuoli 28. marraskuuta 2019 63-vuotiaana sairastettuaan pitkään syöpää.
Guido Imbens
Guido Wilhelmus Imbens (s. 3. syyskuuta 1963) on alankomaalainen taloustieteilijä. Vuonna 2021 Imbens sai puolet taloustieteen Nobelin-palkinnosta yhdessä Joshua Angristin kanssa "metodologisesta panoksestaan ​​syy-suhteiden analysointiin", ja David Card sai toisen puolen.
Hän on naimisissa yhdysvaltalaisen taloustieteilijän Susan Atheyn kanssa.
Kali Rodriguez
Kali Rodriguez (s. 27. heinäkuuta 2000) on yhdysvaltalainen näyttelijä. Hän syntyi Valenciassa Kaliforniassa.
Rodriguez esittää nykyisin Kristina Davisia televisiosarjassa General Hospital. Hän teki ensiesiintymisensä roolissa 15. marraskuuta 2005.
Koivukehrääjä
Koivukehrääjä (Eriogaster lanestris) on keskikokoinen, keväinen yöperhoslaji.
Koko ja ulkonäkö
Koivukehrääjä on keskikokoinen, roteva ja pyöreäsiipinen perhonen. Etusiipien pohjaväri on harmahtavan punaruskea, kuten myös ruumiin karvoitus. Etusiiven poikki kulkee vaalea poikkiviiru, joka ei erityisemmin mutkittele. Poikkiviiru on koiraalla leveämpi ja reunoiltaan tarkkarajaisempi. Siiven keskellä on laaja, vaalea keskitäplä ja tyvessä vaalea, kolmiomainen täplä. Takasiivet ovat selvästi etusiipiä pienemmät, vaaleamman ruskeat, ja myös niissä erottuu vaalea poikkiviiru. Koiraan tuntosarvet ovat selvästi kaksoiskampamaiset. Naaras on ruumiiltaan koirasta tukevampi, ja sen takaruumiin kärjessä on harmaista karvoista muodostuva pyöreä tupsu. Siipiväli on koiraalla 29–38 mm ja naaraalla 39–45 mm.
Levinneisyys ja lentoaika
Koivukehrääjää tavataan suuressa osassa Keski-Eurooppaa. Idässä sen levinneisyys ulottuu Venäjän poikki Itä-Aasiaan. Se on kaikkialla esiintymisessään paikoittainen. Suomessa koivukehrääjän levinneisyysalue on erikoinen. Maan eteläosissa sitä tavataan lounaisrannikolla sekä Itä-Suomessa. Pohjoisempana sitä tavataan Etelä-Pohjanmaalta Kainuuseen ulottuvan linjan pohjoispuolella Pohjois-Lappiin saakka. Näiden väliin, maan keskiosiin jäävältä vyöhykkeeltä havainnot puuttuvat. Aikuiset perhoset lentävät huhtikuun alusta toukokuun alkupuolelle, etelämpänä Euroopassa jo helmi-maaliskuussa.
Elinympäristö ja elintavat
Koivukehrääjää tavataan lämpimillä, pensaikkoisilla paikoilla, kuten metsänreunustoilla, puutarhoissa, puistoissa ja teiden varsilla. Suomessa lajia tavataan useimmin soiden läheisyydessä. Perhoset aloittavat lentonsa varhain illalla, joskus jopa iltapäivällä. Molemmat sukupuolet tulevat valolle, joskin naaraat hieman harvemmin.
Naaras munii 200–300 munaa oksille noin 50 mm pitkiin ryhmiin, jotka kiertävät oksaa spiraalimaisesti. Munarykelmä peittyy naaraan takaruumiin kärkitupsusta irronneiden karvojen alle. Naaras kuolee pian munimisen jälkeen ja sen saattaa löytää maasta läheltä munarykelmää. Toukat kuoriutuvat hiukan myöhemmin ja rakentavat heti tuottamastaan valkoisesta seitistä yhteisen toukkapesän, jonka voi nähdä kymmenien metrien päähän. Toukat ovat sosiaalisia ja tulevat yhdessä ulos toukkapesästä ruokailemaan 3–6 kertaa päivässä. Toukat viihtyvät auringonpaisteessa, eivätkä yritä erityisemmin piilotella. Viimeisen nahanluonnin jälkeen toukat kuitenkin erakoituvat, mutteivät silloinkaan yleensä poistu muutamaa kymmentä metriä kauemmaksi aikaisemmasta pesäpaikasta. Toukat ovat täysikasvuisia heinäkuun alussa ja koteloituvat maahan, karikkeen joukkoon kovan, sylinterimäisen ja ruskean kotelokopan sisään. Kotelo talvehtii varsin usein kaksi kertaa, joskus useammankin, mutta kotelovaiheen tiedetään kestäneen jopa 14 vuotta.
Marco Pantani
thumb|Marco Pantani [[Ranskan ympäriajo 1997|vuoden 1997 Ranskan ympäriajon Alpe d'Huez -nousussa.]] Marco Pantani (13. tammikuuta 1970 Cesena, Italia – 14. helmikuuta 2004 Rimini, Italia) oli italialainen kilpapyöräilijä, yksi kaikkien aikojen parhaista mäkiajajista. Vuonna 1998 hän voitti sekä Ranskan että Italian ympäriajon. Usein huivi päässä ajaneen Pantanin lempinimi oli Il Pirata, merirosvo.
Vuoden 1999 Italian ympäriajossa Pantani hylättiin, kun hän ei läpäissyt veritestiä. Tapahtuman jäljiltä hänelle vaadittiin vankeustuomiota dopinginkäytöstä, mutta vuonna 2003 hänet vapautettiin dopingsyytteistä. Vuoden 2001 Italian ympäriajossa Pantanin hallusta löytyi insuliinia ja seuraavana vuonna hän sai tästä kahdeksan kuukauden kilpailukiellon. Myöhemmin urheilun vetoomustuomioistuin CAS kuitenkin lyhensi kilpailukiellon kuuteen kuukauteen.
Helmikuussa 2004 Pantani löydettiin kuolleena riminiläisestä hotellista. Kuolinsyy oli kokaiinin yliannostuksen aiheuttama aivo- sekä keuhkoturvotus joka johti sydämen pysähdykseen.
Pääkonttori
Pääkonttori on strategisesti sijoitettu keskuskonttori, joka toimii yrityksen ja sen konttoriverkoston hallintokeskuksena.
Pääkonttori koostuu konsernin emoyhtiön juridisesta kotipaikasta, ylimmästä johdosta (toimitusjohtaja ja johtoryhmä) sekä konsernitason toiminnoista.
Sijainti valitaan yleensä joko yrityksen markkina-alueen, historian, työvoiman saatavuuden, logistiikan, matalan kustannustason tai näiden yhdistelmien perusteella. Pääkaupungit ovat suosittuja sijoituspaikkoja, kuten myös erilaiset talouskeskukset kuten Hongkong ja New York.
Yritykset ja yhteisöt maksavat yhteisöveronsa siihen kuntaan, jossa niiden pääkonttori on. Suurin osa yhteisöverosta menee valtiolle, mutta osa palautuu kunnille sen mukaan paljonko yrityksellä on työntekijöitä kyseisessä kunnassa. Emoyhtiön juridinen kotipaikka on siis vain yhdessä paikassa, mutta käytännössä yrityksen johto ja konsernitason toiminnot voivat olla hajautettuna useampaan paikkaan. Hajauttamisella toimintaa useampiin toimipisteisiin voidaan sijaintiin liittyviä riskejä sekä lisätä tuottavuutta. Hajautuksen epäonnistuessa taas se voi esimerkiksi lisätä liikaa kustannuksia suhteessa saavutettavaan hyötyyn.
Yrityksen toiminnan kansainvälistyessä voi olla tarpeellista perustaa myös sivuliikkeitä tai tytäryhtiöitä.
Aiheesta muualla
Головное предприятие Водечки претпријатие Водећа предузећа Головне підприємство
Sirpa Kukkonen
Sirpa Eeva Annikki Kukkonen (s. 7. joulukuuta 1958 Tervo) on suomalainen hiihtosuunnistuksen maailmanmestari.
Sirpa Kukkonen osallistui ensi kertaa hiihtosuunnistuksen MM-kisoihin vuonna 1982 Itävallan Aigenissa, jossa hän sai henkilökohtaisella matkalla pronssia ja viestissä Mirja Puhakan ja isosiskonsa Sinikka Kukkosen kanssa hopeaa. Lavaronen 1984 MM-kisoissa Sirpa Kukkonen oli mukana vain henkilökohtaisella matkalla ja sijoittui kuudenneksi. Batakin 1986 MM-kisoissa Kukkosella kulki vielä heikommin, mutta Kuopion 1988 kisoista hän sai kolme mitalia ja viestin avausosuuden suunnistajana vieläpä kultaisen.
Kukkonen edusti kotimaassa Suonenjoen Vasamaa, Lahden Suunnistajat –37:ää ja Lammin Säkiää. Henkilökohtaisen Suomen mestaruuden hän voitti kerran ja viestimestaruuden kolmasti.
OKB
OKB (, suom. läh. ’Kokeellinen suunnittelutoimisto’) oli Neuvostoliitossa käytetty nimitys lentokoneteollisuuden suunnittelutoimistoille tuotantojärjestelmässä, jossa suunnittelu ja valmistus oli erotettu (eli valmistus oli ulkoistettu). Kunkin suunnittelutoimiston nimi oli OKB-numero, mutta eräät niistä tunnettiin myös toimistojen pääsuunnittelijoiden nimillä. Esimerkiksi OKB-51-toimistoa johti Pavel Suhoi ja siitä tuli aikanaan OKB Suhoi. Pääsuunnittelijoiden nimet jäivät elämään organisaatioissa vielä nimimiesten siirryttyä eläkkeelle ja kuoltua. Vielä 1990-luvulla nimet yleensä siirtyivät osittain yksityistetyillekin venäläisille ilmailu-, avaruus- ja puolustusvälineteollisuusyrityksille.
Nämä valtion organisaatiot eivät valmistaneet suunnittelemiaan lentokoneita, helikoptereita, ohjuksia jne. Niillä kuitenkin oli merkittävää tuotantokapasiteettia prototyyppien valmistukseen. Tämä selittää nimen.
FK Partizan Minsk
FK Partizan Minsk on jalkapalloseura Valko-Venäjän pääkaupungista Minskistä. Se pelaa maansa mestaruussarjassa. Vuosina 2001-2009 seuran nimi oli MTZ-RIPO, sitä ennen Traktor.
Historia
Seura perustettiin vuonna 1947 Minskin traktoritehtaiden rakentamisen aikana rakennustyöntekijöiden ja myöhemmin paikallisten tehdastyöntekijöiden urheiluosastoksi, johon kuului myös saksalaisia sotavankeja. Tämä urheiluosasto muuntui ammattimaiseksi jalkapallojoukkueeksi jo seuraavana vuonna. Vuonna 2002 seura yhdistyi RIPOn kanssa ja uudeksi nimeksi tuli MTZ-RIPO. Talvella 2010 seura sai nykyisen nimensä.
Nykyään seuran omistaa liettuanvenäläinen liikemies ja pankkiiri Vladimir Romanov, joka omistaa myös Skotlannin valioliigan Heartsin sekä Liettuan A-Lygan FBK Kaunasin.
Ttm1
Ttm1 on sarjamerkintä Valmetin valmistamalle kevyelle dieselsähköiselle (ds) ratatyökoneelle. Toistaiseksi Ttm1 nro 91101 on sarjan ainoa veturi. Aiemmin tämä veturi tunnettiin merkinnällä N-veturi, sekä väliaikaisesti myös sarjamerkinnällä Dv13. Vuonna 2006 veturista muokattiin ratatyökone, ja se on ollut viime vuosina Kti-urakoinnin omistuksessa.
Uuden sukupolven tulokas
Veturi valmistui alun perin valmistajan N-veturi. Se oli tarkoitettu uuden sukupolven vaihtotyöveturiksi, ja sen tekniikka oli pitkälti tietokoneohjattua. Veturissa käytettiin samaa Selma-tietokoneohjausta kuin Dr16-veturissa. Muutenkin veturi oli monessa suhteessa Dr16:n kaltainen, ja monet niiden komponenteista olivat vaihtokelpoisia keskenään.
Veturi toimitettiin UPM-Kymmene Oyj:n Kaukaan tehtaille Lappeenrantaan keväällä 1991. Se osoittautui hyvin ohjailtavaksi, mutta hyvin häiriöherkäksi. Lisäksi se oli alitehoinen tehtaan suuriin junapainoihin. Veturin ongelmia ei saatu korjattua, joten marraskuussa 1995 se otettiin pois liikenteestä. Yksi syy käytöstä poistoon oli myös se, että veturin valmistaja oli lopettanut toimintansa, eikä sisäänajovaihetta voitu jatkaa normaalisti.
Veturikauppa UPM-Kymmenen kanssa peruttiin, ja N-veturi siirrettiin moneksi vuodeksi ulkosäilytykseen Tampereelle Nekalan ratapihalle. Se oli jatkuvasti romutusuhan alla. Muun muassa Suomen Rautatiemuseo esitti veturin siirtoa omiin kokoelmiinsa, mutta tämäkään hanke ei toteutunut.
Muutostyöt ratatyökoneeksi
Vuonna 2005 rautateiden rakentamiseen ja kunnossapitoon erikoistunut Maansiirto Veli Hyyryläinen osti N-veturin työveturikseen. Veturin peruskunnostustyöt aloitettiin saman vuoden keväällä Pajakulma Oy:n konepajalla Tampereella. Kunnostuksessa veturin perään lisättiin puolikkaasta Hkb-sarjan avotavaravaunusta tehty yksiakselinen perävaunu. Lisäksi suurin nopeus korotettiin 60:stä 80:een kilometriin tunnissa.
Veturista piti alun perin tulla Dv13-sarjan dieselveturi, mutta hyvin nopeasti huomattiin, että muuttamalla veturin luokitus ratatyökoneeksi siihen löytyisi huomattavasti helpommin kuljettajia. Niinpä veturista tehtiin virallisesti ratatyökone ja se sai litteran Ttm1 ja numeron 91101. Veturin alkuperäinen väri oli punavalkoinen, mutta muutostöiden yhteydessä veturi maalattiin muiden ratatyökoneiden tapaan keltaiseksi. Vuonna 2007 veturiin asennettiin sepeliaurat.
Maansiirto Veli Hyyryläinen käyttää veturia nykyään Pohjois-Suomen ratatyökohteissaan työjunien veturina. Korjaustöiden jälkeen veturin luotettavuutta on saatu parannettua. Veturin valmistajan teettämä, noin puolen metrin pituinen pienoismalli on museossa Tampereella.
Tekniset tiedot
Veturin joka pyörällä on oma sähkömoottori ja pyöräkerrat ohjautuvat radan kaarevuussäteen perusteella. Vaihtotyötä ajatellen veturi on varustettu langattomalla kauko-ohjaimella. Sen ajopöytä sijaitsee keskellä ohjaamoa, ja sitä on mahdollista kääntää kaikkiin suuntiin. N-veturissa on sähkötoiminen jarru ja luistonestolaitteisto. Veturissa on paljon samoja osia kuin saman valmistajan M- eli Dr16-veturissa.
Kroatian demokraattinen liitto Bosnia-Hertsegovinassa
Kroatian demokraattinen liitto Bosnia-Hertsegovinassa (lyh. HDZ BiH) on Kroatiassa toimivan Kroatian demokraattisen liiton (HDZ) Bosnia ja Hertsegovinassa toimiva sisarpuolue. Mostarissa päämajaansa pitävä puolue on Bosnian kroaattien suurin puolue.
HDZ BiH perustettiin elokuussa 1990 Sarajevossa seuraavan vuoden monipuoluevaaleja varten. Ideologisesti se on emopuolue HDZ:n linjoilla eli kristillisdemokraattinen ja kansalliskonservatiivinen. HDZ BiH on Euroopan kansanpuolueen tarkkailijajäsen.
Dragan Čović on toiminut HDZ BiH:n puoluejohtajana vuodesta 2005.